Tāigete (pavadonis)
Tāigete, arī Jupiters XX ir Jupitera pavadonis. To 2000. gadā atklāja Havaju universitātes zinātnieku komanda, kuru vadīja Skots Šepards (Scott S. Sheppard). Pēc atklāšanas tam tika piešķirts pagaidu apzīmējums S/2000 J 9. Vārds Tāigete pavadonim tika piešķirts 2002. gada oktobrī. Tāigete ir tēls grieķu mitoloģijā, viena no plejādām. Tāigete ir neliels pavadonis. Tā diametrs ir tikai apmēram 5 km. Pavadonis ir piederīgs Karmes grupai.